**D I S P O Z I Ţ I A**

**Nr. 293 din 28 iunie 2021**

**privind constituirea Comisiei de evaluare** **și negociere a proiectelor prezentate la concursul de soluții pentru atribuirea contractului** **de servicii de proiectare cu obiectul:** **,, Spitalul Clinic de Urgență pentru Copii Cluj-Napoca”**

Preşedintele Consiliului Judeţean Cluj,

Având în vedere Referatul nr. 22393/22.06.2021 întocmit de către Direcţia Dezvoltare şi Investiţii, privind constituirea comisiei de evaluare și negociere a proiectelor prezentate la concursul de soluții pentru atribuirea contractului de servicii de proiectare cu obiectul: ,, Spitalul Clinic de Urgență pentru Copii Cluj-Napoca”;

În conformitate cu prevederile :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. f) din Legea nr. 98/2016 privind achiziţiile publice, cu modificările și completările ulterioare;
* art. 126 şi art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016 98 10 201 0 17>Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**D I S P U N E :**

**Art. 1.** **(1)** Se constituie Comisia de evaluare și negociere a proiectelor prezentate la concursul de soluții pentru atribuirea contractului de servicii de proiectare cu obiectul: ,,Spitalul Clinic de Urgență pentru Copii Cluj-Napoca” în componenţa cuprinsă în **anexa** care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membri de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna Corina Cristea – consilier juridic - Direcția Dezvoltare și Investiții/Serviciul Lucrări și Achiziții Publice - se desemnează în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3**. Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin e-mail persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

**CONTRASEMENEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Anexă la Dispoziția nr. 293/2021**

**Componența Comisiei de <LEGIS\_SELSTART>evaluare** **și negociere a proiectelor prezentate la concursul de soluții pentru atribuirea contractului de servicii de proiectare cu obiectul: ,, Spitalul Clinic de Urgență pentru Copii Cluj-Napoca”**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat** | **Direcția/Serviciul/**  **Biroul/ Compartimentul** | **Mențiuni** |
| 1 | Președinte | Alexandru Crețu | Șef serviciu | Serviciul Lucrări și Achiziții Publice | - |
| 2 | Membru | Diana Coman | Șef serviciu | Serviciul Managementul Proiectelor | Nominalizată în calitate de președinte de rezervă |
| 3 | Membru | Andra-Costalia Olaru | Consilier juridic | Serviciul Managementul Proiectelor | - |
| 4 | Membru | Lavinia Botezan | Consilier | Serviciul Managementul Proiectelor | - |
| 5 | Membru | Corina Cristea | Consilier juridic | Serviciul Lucrări și Achiziții Publice | - |
| 6 | Membru | Simona Mărincean | Consilier | Serviciul SSM-PSI, Logistic | - |
| 7 | Membru | Emanuela – Maria Luca | Consilier | Serviciul ,,Centrul Național De Informare Și Promovare Turistică Cluj” | - |
| 8 | Membru de rezervă | Lavinia Goje | Consilier achiziții publice | Serviciul Lucrări și Achiziții Publice | - |
| 9 | Membru de rezervă | Adina Tiuca | Consilier achiziții publice | Serviciul Lucrări și Achiziții Publice | - |

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci